CELEX: 31982D0105
Language: el
Date: 1982-01-29 00:00:00
Title: 82/105/EOK: Απόφαση της Επιτροπής της 29ης Ιανουαρίου 1982 περί της εφαρμογής αναμόρφωσης των γεωργικών διαρθρώσεων στη Δανία σύμφωνα με την οδηγία 72/159/EOK του Συμβουλίου (Το κείμενο στη δανική γλώσσα είναι το μόνο αυθεντικό)

Avis juridique important

|

31982D0105

82/105/EOK: Απόφαση της Επιτροπής της 29ης Ιανουαρίου 1982 περί της εφαρμογής αναμόρφωσης των γεωργικών διαρθρώσεων στη Δανία σύμφωνα με την οδηγία 72/159/EOK του Συμβουλίου (Το κείμενο στη δανική γλώσσα είναι το μόνο αυθεντικό)  

Επίσημη Εφημερίδα αριθ. L 044 της 16/02/1982 σ. 0026 - 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Ιανουαρίου 1982  περί της εφαρμογής αναμορφώσεως των γεωργικών διαρθρώσεων στη Δανία σύμφωνα με την οδηγία 72/159/ΕΟΚ του Συμβουλίου  (Το κείμενο στη δανική γλώσσα είναι το μόνο αυθεντικό)  (82/105/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 81/528/ΕΟΚ (2), και ιδίως το άρθρο 18 παράγραφος 3,  Εκτιμώντας:  ότι η δανική κυβέρνηση ανακοίνωσε στις 28 Σεπτεμβρίου 1981, σύμφωνα με το άρθρο 17 παράγραφος 4 της οδηγίας 72/159/ΕΟΚ, την απόφαση αριθ. 409 της 6ης Αυγούστου 1981 του υπουργείου γεωργίας περί τροποποιήσεως της αποφάσεως περί ενθαρρύνσεως του εκσυγχρονισμού των γεωργικών εκμεταλλεύσεων·  ότι, δυνάμει του άρθρου 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει άν, λαμβανομένης υπόψη της ανωτέρω αναφερομένης οδηγίας, οι διατάξεις που εφαρμόζονται σήμερα στη Δανία και αφορούν την εφαρμογή της οδηγίας 72/159/ΕΟΚ εξακολουθούν να πληρούν τις προϋποθέσεις για χρηματοδοτική συμμετοχή της Κοινότητος στην κοινή δράση που αναφέρεται στο άρθρο 15 της οδηγίας 72/159/ΕΟΚ·  ότι η απόφαση αριθ. 409 της 6ης Αυγούστου 1981 του υπουργείου γεωργίας ανταποκρίνεται στους όρους της οδηγίας 72/159/ΕΟΚ·  ότι εζητήθη η γνώμη του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) επί των δημοσιονομικών θεμάτων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που ισχύουν στη Δανία και αφορούν την εφαρμογή της οδηγίας 72/159/ΕΟΚ εξακολουθούν, λαμβανομένης υπόψη της αποφάσεως αριθ. 409 της 6ης Αυγούστου 1981 του υπουργείου γεωργίας περί τροποποιήσεως της αποφάσεως περί της ενθαρρύνσεως του εκσυγχρονισμού των γεωργικών εκμεταλλεύσεων που ανακοινώθηκε από τη δανική κυβέρνηση, να πληρούν τις προϋποθέσεις για χρηματοδοτική συμμετοχή της Κοινότητος στην κοινή δράση που αναφέρεται στο άρθρο 15 της οδηγίας 72/159/ΕΟΚ.  Άρθρο 2  Η παρούσα απόφαση απευθύνεται στο Βασίλειο της Δανίας.  Έγινε στις Βρυξέλλες, στις 29 Ιανουαρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 197 της 20. 7. 1981, σ. 41.